དེའི་རྗེས་སམ་བྷོཊ་སྤྱི་ཁྱབ་འགན་འཛིན་ལགས་ནས་ཐེངས་འདིའི་ཐ་སྙད་འགྲན་བསྡུར་དང་འབྲེལ་ནས་གསུང་བཤད་གནང་སྐབས།རྩ་བའི་ཆ་ནས་འཛམ་གླིང་ཡོངས་སུ་སྐད་རིགས་མི་འདྲ་བ་༦༨༠༠ལྷག་ཅིག་ཡོད་ན་ཡང་།དེ་དག་གི་ཁྲོད་ནས་སྐད་ཡིག་༢༠༠ལྷག་རྩ་བརླགས་ཏུ་ཕྱིན་ཚར་བ་ཞིག་རེད།འཛམ་གླིང་གི་སྐད་བརྡ་རིག་པ་བ་དང་སྐད་བརྡ་མཁས་དབང་ཚོས་ད་དུང་ཡང་སྐད་རིགས་༢༥༠༠ཞིག་སྔ་ཕྱི་མ་གཏོགས་རྩ་བརླགས་འགྲོ་གཞིའི་ཉེན་ཁ་ཡོད་པར་བརྗོད་ཡོད་པ་རེད།ཁོ་ཚོས་བསྡོམས་རྩིས་ག་འདྲ་ཞིག་བརྒྱབ་ཡོད་པ་རེད་ཅེས་ན་དུས་རབས་༢༡པ་མཇུག་བསྡུ་བའི་སྐབས་སུ་ད་ལྟ་ཡོད་པའི་སྐད་རིགས་བརྒྱ་ཆ་༦༠ནས་༨༠བར་རྩ་མེད་འགྲོ་བ་རེད་ཅེས་ཚོད་དཔག་བྱས་ཡོད་པ་རེད།དེ་ལྟ་བུའི་ཚོད་དཔག་འོག་ནས་བོད་པའི་སྐད་ཡིག་དེ་གནས་བབ་ག་འདྲ་ཞིག་ཏུ་ལྷུང་ཡོད་དམ།ལྷག་པར་དུ་ང་ཚོ་བཙན་བྱོལ་ལ་འབྱོར་ནས་སྐད་ཡིག་ལ་དོ་ཕོགས་ག་འདྲ་འགྲོ་ཡི་ཡོད་པ་དང་།བོད་ནང་ནས་རྒྱ་ནག་གིས་བོད་སྐད་བོད་ཡིག་བེད་སྤྱོད་གཏོང་མ་བཅུག་པ་སོགས་ཀྱིས་དོ་ཕོགས་ག་འདྲ་འགྲོ་ཡི་ཡོད་པ་རེད།བོད་པའི་སྐད་ཡིག་འདིར་བསྡོམས་ཤིག་བརྒྱབ་པ་ཡིན་ན་ཉེན་ཁ་ཅན་གྱི་སྐད་ཡིག་ནང་དུ་ལྷུང་ཡོད་པ་རེད།ཉེན་ཁ་ཅན་གྱི་སྐད་ཡིག་ནང་ལྷུང་ཟིན་པ་དེ་ང་ཚོའི་ཚོར་དགོས་པ་དང་ཧ་གོ་དགོས་པ་ཧ་ཅང་གལ་ཆེན་པོ་རེད་ལ།ཐ་སྙད་འགྲན་བསྡུར་འདི་ལྟ་བུ་སོགས་དེ་འགོག་ཐབས་དང་སྲུང་སྐྱོབ་བྱེད་རྒྱུའི་ཐབས་ཤེས་ཤིག་ཆགས་ཀྱི་ཡོད་སྐོར་བརྗོད་སོང་།